
ACORD 53/2006, DE 16 DE FEBRER, DEL PLE DEL CONSELL DE L’AUDIOVISUAL DE CATALUNYA
Expedient núm.: 04/Prv/2006

I. L’1 de febrer de 2006, ha tingut entrada al Consell de l’Audiovisual de Catalunya l’escrit (registre entrada 242/2006) del conseller primer de la Generalitat de Catalunya mitjançant el qual es demana l’emissió d’informe previ sobre el projecte d’ordre per la qual s’aproven les bases reguladores per a la concessió de subvencions a projectes que fomentin i consolidin l’espai català de comunicació presentats per empreses periodístiques, empreses periodístiques editores de premsa digital i emissores de ràdio i televisió, de gestió privada.

II. Les bases reguladores que s’aproven mitjançant l’ordre són perquè les empreses editores de mitjans de comunicació de gestió privada, ja siguin empreses periodístiques, empreses periodístiques editores de premsa digital, emissores de ràdio o emissores de televisió amb la corresponent concessió de televisió digital, puguin obtenir subvencions per finançar projectes que fomentin i consolidin l’espai català de comunicació. 

Aquest projecte consta de consta de tretze bases que són les següents: objecte; destinatàries; definicions; criteris de valoració; documentació; termini; sol·licituds; tramitació; publicitat; forma de pagament; justificació; altres obligacions dels/de les beneficiaris/àries i, finalment, revocació 

III. D’acord amb el que estableix la lletra a de l’article 10 de la Llei 2/2000, de 4 de maig, del Consell de l'Audiovisual de Catalunya, les propostes d’avantprojectes de llei i dels projectes de disposicions de caràcter general que continguin normes relatives al sector audiovisual i llurs modificacions eventuals, han de ser sotmeses a l’informe previ del Consell.

El Ple del Consell de l'Audiovisual de Catalunya, ha adoptat els següents,

ACORDS
1. Aprovar l’informe previ sobre el projecte d’ordre per la qual s’aproven les bases reguladores per a la concessió de subvencions a projectes que fomentin i consolidin l’espai català de comunicació presentats per empreses periodístiques, empreses periodístiques editores de premsa digital i emissores de ràdio i televisió, de gestió.

2. Comunicar aquest acord al conseller primer de la Generalitat de Catalunya

Barcelona, 15 de febrer de 2006

Josep M. Carbonell i Abelló                                    Antoni Bayona  Rocamora

President                                                                 Conseller secretari

Informe sobre l’Ordre 40/2006, de 22 de febrer, per la qual s’aproven les bases reguladores per a la concessió de subvencions a projectes que fomentin i consolidin l’espai català de comunicació presentats per empreses periodístiques, empreses periodístiques editores de premsa digital i emissores de ràdio i televisió, de gestió privada.

L’objecte d’aquest Informe, és la determinació del grau d’adequació de l’Ordre 40/2006, de 22 de febrer, per la qual s’aproven les bases reguladores per a la concessió de subvencions a projectes que fomentin i consolidin l’espai català de comunicació presentats per empreses periodístiques, empreses periodístiques editores de premsa digital i emissores de ràdio i televisió, de gestió privada, a les observacions establertes a l’informe previ del projecte de l’Ordre esmentada, per part del Consell de l’Audiovisual de Catalunya.

El Consell de l’Audiovisual de Catalunya, va informar favorablement el projecte d’Ordre referit, tot introduint consideracions a les bases que han de regir l’atorgament de les subvencions.

Com a observació general, l’informe previ introdueix la conveniència d’unificar i clarificar alguns conceptes per tal d’evitar diferents interpretacions respecte dels mateixos. Com exemple, fa referència al concepte d’empresa editora i aquella que no ho és. No s’ha produït cap modificació en aquest sentit a l’Ordre 40/2006, de 22 de febrer.  

En relació a la base 2 “Destinatàries”, el Consell de l’Audiovisual de Catalunya, va suggerir en el seu informe previ, que s’homogeneïtzes el redactat dels apartats 1 i 3 de la dita base, en relació amb la interpretació de les persones destinatàries que poden sol·licitar les subvencions regulades a l’Ordre, cosa que finalment no s’ha dut al terme, mantenint el redactat del projecte de l’Ordre.

Pel que fa a la base 4 relativa als “Criteris de valoració”, es va considerar que aquells que es proposaven al projecte d’Ordre, no aportaven grans novetats, i d’altra banda, també es va considerar que es fomentava poc l’aparició de nous mitjans de comunicació. No es modifiquen però els criteris de valoració establerts a l’Ordre 40/2006, de 22 de febrer, malgrat l’observació que recull l’informe previ emès pel Consell de l’Audiovisual de Catalunya.

Per últim, i en relació amb la base 5 “Documentació” i al seu apartat 2 lletra c), es va proposar la seva modificació en els termes següents: “El justificant acreditatiu de l’adhesió de l’empresa o l’entitat sol·licitant al Consell de la Informació de Catalunya o com a membre adherit a l’Agència de Qualitat d’Internet (en el supòsit que l’empresa o entitat en disposi)” fet que finalment si reprodueix l’Ordre 40/2006, de 22 de febrer, per la qual s’aproven les bases reguladores per a la concessió de subvencions a projectes que fomentin i consolidin l’espai català de comunicació presentats per empreses periodístiques, empreses periodístiques editores de premsa digital i emissores de ràdio i televisió, de gestió privada. 

Barcelona, 3 de març de 2006.

Jordi Medrano

Cap de l’Àrea jurídica

